"Inspiratsiooni" järel otsustas Tuganov teha 3D (stereoskoop)-animafilmi. Tema huvi 3D-tehnoloogia vastu oli tärganud pärast mõningate Moskva  filmitegijate tööde nägemist. "Vene tehnoloogia oli erinev ameerika süsteemist," ütleb Tuganov. "Efekti saavutamiseks projitseerisid ameeriklased samaaegselt kolmest projektorist pilti ühele ekraanile. Vene süsteemis surus kaamera pildi kokku ühte kaadrikku. Projektori lääts dekompresseeris pildi 3D-formaati, nii et vaja oli ainult ühte projektorit. Negatiiv oli samasugune, ainult kaadrikud olid veidi laiemad." Pärast Moskvast naasmist otsustas Tuganov teha Nõukogude Liidu esimese kolmemõõtmelise nukufilmi  "Suveniir" ning ei Moskvast ega Tallinnast sellele vastuseisu polnud. 3D-protsess oli nii huvitav, et Tuganov tegi teisegi stereoskoopfilmi "Õunkimmel" (1981), mis osutus (kuigi ta seda siis veel ei teadnud) tema viimaseks filmiks.